Didžiosios Britanijos prekybos rūmai
Didžiosios Britanijos prekybos rūmai (angl. British Chamber of Commerce) – Didžiosios Britanijos ir Lietuvos verslo asociacija, Lietuvoje veikianti nuo 1999 m. Organizacija skatina prekybą ir bendrą verslą tarp Didžiosios Britanijos ir Lietuvos, vysto dvišalius bendradarbiavimo santykius, inicijuoja informacijos keitimąsi, skatina verslo kontaktų užmezgimą ir atstovauja rūmų narių ekonominiams interesams. Asociacijai vadovauja 12 asmenų valdyba, kuriuos kas dvejus metus renka visuotinis narių susirinkimas. Nuo 2005 m. Didžiosios Britanijos prekybos rūmų valdybos pirmininko pareigas eina Chris Butler.